Waterperke vir Drakenstein verslap | Netwerk24
Deur Carryn-Ann Nel 06 September 2018 15:12
Die Boland se Drakenstein-munisipaliteit – wat die Paarl, Wellington, Gouda, Saron, Hermon en Simondium in die Wes-Kaap insluit – gaan waterbeperkings en -tariewe stap vir stap verslap.
Die munisipaliteit sê hy doen dit in ’n poging om finansiële verligting aan die Drakenstein-gemeenskap te bring, lui ’n verklaring.
Die WemmershoekdamFoto: Bruce Sutherland/Kaapstad-metroraad
“Dit is ondanks ’n besluit van die nasionale departement van water en sanitasie op 31 Augustus 2018 om die status quo te handhaaf totdat alle Wes-Kaapse damme 85% vol is.”
Die Drakenstein-munisipaliteit het tans vlak 6B-waterbeperkings in plek.
Paarl en Wellington trek die meeste van hul water uit die Wemmershoekdam, wat Drakenstein met die Kaapse stadsraad deel (Drakenstein gebruik 7% en Kaapstad 93%).
Gouda en Hermon trek hoofsaaklik water uit die Voëlvleidam, en Saron uit die bronne in die omgewing.
Die Wes-Kaapse damvlakke styg steeds en staan tans op 65,9%.
Die munisipaliteit wil die waterbeperkings en -tariewe mettertyd verslap.
“Hierdie besluit berus egter by die departement en die munisipaliteit sal die wet oortree indien dit op sy eie optree. Die Drakenstein-munisipaliteit moedig steeds die gemeenskap aan om water te bespaar vir die somer.”
Meer oor: Drakenstein-Munisipaliteit | Waterbeperkings | Droogte
Drakenstein stel vlak 6B-beperkings in
Drakenstein wil water meer beperk